rejauldu/bengali-wikipedia huggingface dataset:
থাম্ব| করাত ব্লেডযুক্ত আধুনিক বিলহুক, ফ্রান্সে বুশক্র্যাফ্ট কার্যক্রমে ব্যবহৃত থাম্ব| ঐতিহ্যবাহী ডেভন প্যাটার্ন বিলহুক ডব্লিউ গিলপিন দ্বারা তৈরি ১৯১৮ সালে; আসল হাতল প্রতিস্থাপন করা হয়েছে। ১২ ইঞ্চি/৩০ সেমি রুলারের পাশে রাখা বিলহুক বা বিল হুক, যাকে ছাঁটাই ছুরি বা স্পার হুকও বলা হয়, একটি বহুমুখী কাটার সমঞ্জাম যা কৃষি ও বনায়নে কাঠের উপাদান, যা ঝোপঝাড়, ছোট গাছ এবং শাখা কাটার জন্য ব্যাপকভাবে ব্যবহৃত হয়। এটি কাস্তে থেকে আলাদা। এটি সাধারণত ইউরোপে প্রচলিত স্থানীয় নিদর্শনগুলির একটি গুরুত্বপূর্ণ বৈচিত্র্যের সাথে ব্যবহৃত হত। অন্যত্র, এটি স্থানীয়ভাবেও বিকশিত হয়েছিল যেমন ভারতীয় উপমহাদেশে,  অথবা ইউরোপীয় বসতি স্থাপনকারীদের দ্বারা আমেরিকা, দক্ষিণ আফ্রিকা এবং ওশেনিয়ার মতো আঞ্চলে প্রবর্তিত হয়েছে।   নকশা    পাদটীকা    বহিঃসংযোগ    Billhooks.co.uk, "A Load of Old Billhooks" এর হোম পেজ  ফরাসি নির্মাতা Maxime LeLoup এর ক্যাটালগ গ. 1920  ব্রিটিশ নির্মাতাদের থেকে ক্যাটালগ  বিষয়শ্রেণী:যান্ত্রিক হাত সরঞ্জাম বিষয়শ্রেণী:মাচেতে বিষয়শ্রেণী:বাগান করার সরঞ্জাম বিষয়শ্রেণী:কাটার সরঞ্জাম বিষয়শ্রেণী:সবুজ কাঠের সরঞ্জাম বিষয়শ্রেণী:বনায়নের সরঞ্জাম
বদিউল আলম মজুমদার (জন্ম ফেব্রুয়ারি ১৯৪৬) একজন বাংলাদেশি অর্থনীতিবিদ, উন্নয়নকর্মী, রাজনীতি বিশ্লেষক, স্থানীয় সরকার ও নির্বাচন বিশেষজ্ঞ। তিনি যুক্তরাষ্ট্রভিত্তিক দাতব্য সংস্থা ‘দি হাঙ্গার প্রজেক্ট’-এর বাংলাদেশি শাখার পরিচালক ও বৈশ্বিক সহ-সভাপতি হিসেবে দায়িত্ব পালন করছেন। এছাড়া তিনি নাগরিক সংগঠন ‘সুজন-সুশাসনের জন্য নাগরিক’-এর প্রতিষ্ঠাতা সম্পাদক।সুজন (সুশাসনের জন্য নাগরিক)  জন্ম ও প্রাথমিক জীবন বদিউল আলম ১৯৪৬ সালের ফেব্রুয়ারিতে কুমিল্লা জেলার লাকসাম উপজেলার পোলাইয়া গ্রামে জন্মগ্রহণ করেন। ১৯৬২ সালে তিনি উচ্চ মাধ্যমিক সম্পন্ন করে একই বছর ঢাকা বিশ্ববিদ্যালয়ে ভর্তি হন এবং সেখান থেকে স্নাতক সম্পন্ন করেন। পরবর্তীতে যুক্তরাষ্ট্রের ক্যালিফোর্নিয়ার ক্ল্যারমন্ট গ্র্যাজুয়েট স্কুল থেকে স্নাতকোত্তর এবং কেস ওয়েসটার্ন রিভার্স বিশ্ববিদ্যালয় থেকে পিএইচডি ডিগ্রি অর্জন করেন।  কর্মজীবন বদিউল আলম ১৯৬৯ সালে তিনি ঢাকা বিশ্ববিদ্যালয়ের বাণিজ্য অনুষদে প্রভাষক হিসেবে যোগদান করেন। ১৯৭০ সালে উচ্চ শিক্ষার জন্য যুক্তরাষ্ট্র গমন করার পর, উচ্চ শিক্ষা শেষ করে ১৯৭৭ সাল থেকে ১৯৯১ সাল পর্যন্ত সিয়াটোল ইউনিভার্সিটি, ওয়াশিংটন স্টেট ইউনিভার্সিটি ও সেন্ট্রাল ওয়াশিংটন ইউনিভার্সিটিতে শিক্ষকতা করেন। এছাড়া ১৯৮০ সালে কিছুকাল তিনি মার্কিন মহাকাশ গবেষণা সংস্থা নাসায় পরামর্শক হিসেবেও কাজ করেন।  ১৯৯১ সালে তিনি বাংলাদেশে ফিরে আসেন এবং ১৯৯৩ সালের মাঝামাঝিতে দি হাঙ্গার প্রজেক্টের সাথে যুক্ত হন। ২০০১ সালে তত্ত্বাবধায়ক সরকারের সময় তিনি বাংলাদেশ পল্লী উন্নয়ন একাডেমীর (বার্ড) বোর্ড অব গভর্নরস্-এর একজন সদস্য হিসেবে দায়িত্ব পালন করেন। তিনি ট্রান্সপারেন্সি ইন্টারন্যাশনাল বাংলাদেশের উপদেষ্টা পরিষদের একজন সদস্য হিসেবেও দায়িত্ব পালন করছেন।  ড. ইউনুসের অন্তর্বর্তীকালীন সরকারের আমলে তিনি নির্বাচন ব্যবস্থা সংস্কার কমিশনের প্রধান হিসেবেও দায়িত্ব পালন করেন।  তথ্যসূত্র  বিষয়শ্রেণী:বাংলাদেশী অর্থনীতিবিদ বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:কুমিল্লা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
300px|thumb|right|মাচাট্টু মামাঙ্গম উৎসবের জন্য পুথান ও থিরা। পুথান থিরা হল ভারতের কেরল রাজ্যের দক্ষিণ মালাবার অঞ্চলে দেখতে পাওয়া আনুষ্ঠানিক শিল্প রূপ। এই অনুষ্ঠানে লোকেরা পুথান বা শিবের সৈন্য এবং থিরা বা কালীকে উপস্থাপন করা পোশাকে ড্রামের সাথে নাচে। শিব প্রেরিত সৈন্য পুথান দারিকার সঙ্গে লড়াই করতে ভাগবতীকে সহায়তা করা, এবং এই ভগবতী হলেন থিরা। তারা বিশ্বাস করে এই উৎসব মন্দ আত্মাদের থেকে গ্রামকে মুক্ত করে দেয়।  প্রথমে পুথান এবং থিরার চরিত্রশিল্পী মন্দির চত্বরে নৃত্য করে এবং তারপরে তারা গ্রামে ঘুরে ঘুরে সকলের ঘরে গিয়ে অনুষ্ঠান করে। গৃহকর্তারা শ্রদ্ধার সাথে ঐতিহ্যবাহী "দীপম" (আলোকিত প্রদীপ) দিয়ে পুথান ও থিরাকে গ্রহণ করে। তাদের ধান, চাল এবং অর্থও উপহার দেওয়া হয়।  সাধারণত গ্রামে বা শহরতলীতে এবং তার সঙ্গে মন্দিরগুলি থেকেও মন্দ আত্মা মুক্ত করার জন্য এই অনুষ্ঠান বছরে একবার বা দুবার করা হয়, বিশেষত ডিসেম্বর থেকে মে মাসের মধ্যে পুরম উৎসবের মরসুমে। বর্ণনা একটি সাধারণ পুথান এবং থিরা নৃত্যে চিৎকার এবং বন্য অঙ্গভঙ্গি করা হয়, বাদ্যযন্ত্রের মধ্যে ঘাতবাদ্য এবং শিঙ্গার পাশাপাশি ড্রামও অন্তর্ভুক্ত থাকতে পারে। নৃত্যশিল্পীরা বড় পাখার আকারের টুপি এবং মুখোশ পরে থাকে, মুখোশে জিহ্বা বার করা থাকে এবং চোখ ঠেলে বেরিয়ে আসে। যে পুথানের চরিত্রে অভিনয় করে সে সাধারণত একটি উজ্জ্বল শক্তভাবে বোনা পোশাক (সাধারণত লাল) পরে, সেগুলি সোনালি অলঙ্কার দিয়ে সজ্জিত থাকে। নৃত্যশিল্পীর চলার তালে তালে সেগুলি থেকে ধ্বনি বার হয়। তাদের ময়ূরের বৈশিষ্ট্যযুক্ত বিশাল টুপি এবং আর বাকি মুখোশ দর্শকদের অবিশ্বাস্য কল্পনার জগতে নিয়ে যায়। থিরা শিল্পী তার মাথায় অর্ধবৃত্তাকার কালো মুকুট পরে যেখানে দেবীর প্রতীক আঁকা থাকে। থিরা শিল্পীর নৃত্য দক্ষতা বাস্তবিকই দেখার মত জিনিস।  বাদ্যযন্ত্র থুডি এবং এঝুপাড়ার সঙ্গে আকর্ষণীয় ছন্দবদ্ধ নৃত্য দেখা যায়। পুথান প্রবেশ করার সময় থুডি বাজানো হয়, অন্যদিকে এঝুপাড়া থিরার জন্য তাৎপর্যপূর্ণ।  নৃত্যশিল্পীরা ঐতিহ্যগতভাবে গ্রামীণ পালঘাট, মালাপ্পুরমের দক্ষিণাঞ্চল এবং ত্রিশুরের উত্তরাঞ্চলের মান্নান হিন্দু জাতির।  মালায়ালম কবি এদাসেরি গোবিন্দন নায়ারের লেখা মহাকাব্য পুথাপাট্টু কবিতাটি পোথান ও থিরার ঐতিহ্যের উপর ভিত্তি করে নির্মিত।  তথ্যসূত্র  বহিঃসংযোগ   Kerala Tourism   Kerala Festivals  বিষয়শ্রেণী:কেরলের সংস্কৃতি বিষয়শ্রেণী:হিন্দু আচার অনুষ্ঠান বিষয়শ্রেণী:আচার অনুষ্ঠান নৃত্য বিষয়শ্রেণী:কেরলের নৃত্য
নিউ বঙাইগাঁও জংশনটি বারাউনি–গুয়াহাটি লাইনের নিউ জলপাইগুড়ি–নিউ বঙাইগাঁও বিভাগ ও নিউ বঙাইগাঁও–গুয়াহাটি বিভাগ এবং নিউ বঙাইগাঁও–জোগিওপা–কামাখ্যা রেলপথের একটি জংশন। এটি ভারতের আসাম রাজ্যের বঙাইগাঁও জেলার বঙাইগাঁও শহরে অবস্থিত। গুয়াহাটি রেলওয়ে স্টেশনের পরে উত্তর-পূর্ব ভারতে ওয়াগন এবং ক্যারেজ ওয়ার্কশপ'সহ এটি দ্বিতীয় বৃহত্তম রেলওয়ে স্টেশন। এটি বড়পেটা, বড়পেটা রোড, অভয়পুরী, বসুগাঁও, চিরাং জেলা এবং অন্যান্য অঞ্চলের লোকদের রেল পরিষেবা প্রদান করে।   ইতিহাস   ১৯৬৩ থেকে ১৯৬৫ সালের মধ্যে ২৬৫ কিমি (১৬৫ মাইল) দীর্ঘ ১,৬৭৬ মিমি (৫ ফুট ৬ ইঞ্চি) প্রশস্ত ব্রডগেজ শিলিগুড়ি-জোগিওপা রেলপথের নির্মাণের ফলে আসামে ব্রডগেজ রেলপথের সূচনা হয়। নিউ বঙাইগাঁও রেলওয়ে স্টেশন স্থাপনের কারণও ছিল এটি।  নিউ বঙাইগাঁও থেকে গুয়াহাটি পর্যন্ত নতুন রেলপথটি ১৯৮৪ সালে চালু হয়।  সরাইঘাট সেতুটি ১৯৬২ সালে খোলা হয়, প্রাথমিকভাবে এটি একটি মিটার গেজ ট্র্যাক বহন করে, যা পরে ব্রডগেজ দ্বারা প্রতিস্থাপন করা হয়।  বৈদ্যুতীকরণ   বারাউনি-কাটিহার-গুয়াহাটি রেলপথের বিদ্যুতায়ন ২০০৮ সালে অনুমোদিত হয়। ভিশন ২০২০-র নথিতে - রেলওয়ে বিদ্যুতায়ন কর্মসূচির জন্য একটি ব্লু প্রিন্টে, চলমান প্রকল্পগুলির তালিকায় পুরো রুটের ৮৩৬ কিলোমিটার  ১ এপ্রিল ২০১০-এর হিসাবে ভারসাম্য হিসাবে দেখানো হয়। সম্পূর্ণ বিদ্যুতায়ন প্রকল্পটি ২০২২ সালের মধ্যে শেষ হওয়ার কথা রয়েছে।  দ্বিতীয় ট্র্যাক স্থাপন   রঙ্গিয়ার হয়ে নিউ বঙাইগাঁও ও কামাখ্যার মধ্যে দ্বিতীয় ট্র্যাক স্থাপন অনুমোদিত হয় ২০১৩-২০১৪ সালের রেলওয়ে বাজেটে। শামুকতলা রোড এবং নিউ বঙাইগাঁওয়ের মধ্যে একটি ডাবল লাইনের ট্র্যাক রয়েছে।  সুযোগ-সুবিধা  নিউ বঙাইগাঁওয়ে দ্বি শয্যাযুক্ত দুটি অবসর কক্ষ, কম্পিউটারাইজড রেলওয়ে রিজার্ভেশন ব্যবস্থা, বিশ্রাম কক্ষ এবং নিরামিষ এবং নিরামিষাশীদের খাবারের স্টল রয়েছে।   কর্মশালা (ওয়ার্কশপ)  ক্যারেজ এবং ওয়াগন কর্মশালা নিউ বঙাইগাঁও রেলস্টেশন থেকে প্রায় ২ কিলোমিটার পশ্চিমে অবস্থিত। এটি ষাটের দশকে স্থাপিত হয় এবং এখানে রক্ষণাবেক্ষণের পাশাপাশি উৎপাদনের সুবিধাও রয়েছে।  চিত্রশালা  তথ্যসূত্র  বহিঃসংযোগ  বিষয়শ্রেণী:বঙাইগাঁও জেলার রেলওয়ে স্টেশন বিষয়শ্রেণী:রাঙ্গিয়া রেলওয়ে বিভাগ
অ্যানাটমিতে, স্যাজিটাল তল বা Sagittal plane (),বা অনুদৈর্ঘ্য তল, হল একটি শারীরস্থানিক তল যা দেহকে ডান এবং বাম খণ্ডে বিভক্ত করে। তলটি দেহের কেন্দ্রে থেকে দুটি সমান খণ্ডে (মধ্য-স্যাজিটাল) অথবা মধ্যরেখা থেকে দূরে সরে গিয়ে দুটি অসমান খণ্ডে (প্যারা-স্যাজিটাল) বিভক্ত করতে পারে। শারীরস্থানিক sagittal শব্দটি ক্রেমোনার জেরার্ড চালু করেছিলেন।   পরিভাষার বিভিন্নতা   স্যাজিটাল তলের উদাহরণগুলোর মধ্যে রয়েছেঃ   মধ্যমা তল  বামধ্য-স্যাজিটাল  তল শব্দদুটি মাঝেমাঝে মধ্যরেখা দিয়ে চলমান স্যাজিটাল তলকে বর্ণনা করতে ব্যবহৃত হয়। এই তলটি দেহের মধ্যরেখা বরাবর অবস্থিত কাঠামো যেমন- নাভি ও মেরুদণ্ড অতিক্রম করে, এবং দেহকে দুটি অর্ধ খণ্ডে (দ্বিপার্শ্বীয় প্রতিসাম্য হিসেবে) বিভক্ত করে। এটি এমন একটি তল যা, আম্বিলিকাল তলের সাথে মিলিত হয়ে মানব পেটের চারটি কুয়াড্রান্টকে সংজ্ঞায়িত করে।       প্যারাস্যাজিটাল  শব্দটি একটি নির্দিষ্ট স্যাজিটাল তলের সমান্তরাল বা সংলগ্ন যেকোন তলকে বর্ণনা করতে ব্যবহৃত হয়। সুনির্দিষ্ট নামযুক্ত প্যারাস্যাজিটাল তলগুলোর মধ্যে রয়েছে:   মধ্য-ক্ল্যাভিকুলার রেখা, যা ক্ল্যাভিকলের মধ্য দিয়ে যায়।     পার্শ্বীয় স্টার্নাল এবং প্যারাস্টার্নাল তলসমূহ।  স্যাজিটাল  শব্দটি লাতিন sagitta শব্দ থেকে এসেছে, যার অর্থ "তীর"। পরাবৃত্তীয় গতিপথে একটি তীর কোনো দেহকে সামনে থেকে পিছন দিকে এফোঁড়-ওফোঁড় করার চিত্র কল্পনা করলে এই শব্দটির উৎপত্তি সম্বন্ধে ধারণা পাওয়া যেতে পারে। আরেকটি ব্যাখ্যা হতে পারে যে, স্যাজিটাল সুচার করোটিকার পিছন দিকে ল্যাম্বডোয়েড সুচার দ্বারা খাঁজকাটা হওয়ার ধরন, যা দেখতে অনেকটা তীরের উপরে পালকের মত।   স্যাজিটাল অক্ষ  বা অগ্র-পশ্চাৎ অক্ষটি  করোনাল তলের সাথে উলম্ব অক্ষ, অর্থাৎ স্যাজিটাল  এবং অনুপ্রস্থ তলের ছেদ দ্বারা গঠিত অক্ষ।     করোনাল অক্ষ, মধ্যমা-পার্শ্বীয় অক্ষ  বা সম্মুখ  অক্ষটি  হল স্যাজিটাল  তলের সাথে উলম্ব অক্ষ, অর্থাৎ করোনাল এবং এবং অনুপ্রস্থ তলের ছেদ দ্বারা গঠিত অক্ষ।http://www.asu.edu/courses/kin335/documents/Movement%20Terminology.pdf           এক্সটেনশন এবংফ্লেক্সন  হল স্যাজিটাল তলের মধ্যে অঙ্গচালনা।      অ্যাবডাকশন এবং অ্যাডাকশন  সম্মুখ তলের মধ্যে অঙ্গচালনা।   অতিরিক্ত চিত্র    আরও দেখুন     অবস্থান সংক্রান্ত শারীরস্থানিক পরিভাষা    সম্মুখ তল   অনুপ্রস্থ তল   তথ্যসূত্র   বিষয়শ্রেণী:শারীরস্থান
বদরুদ্দীন আহমদ সিদ্দিকী (জন্ম: ৪ জানুয়ারি ১৯১৫- মৃত্যু: ৩ ডিসেম্বর ১৯৯১) যিনি বি.এ সিদ্দিকী নামেও পরিচিত। আইনজীবী, পূর্ব পাকিস্তানের প্রধান বিচারপতি এবং কূটনৈতিক।    জন্ম ও প্রাথমিক জীবন  বদরুদ্দীন আহমদ সিদ্দিকী ৪ জানুয়ারি ১৯১৫ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) গাজীপুরের কালিয়াকৈরের বলিয়াদি জমিদার পরিবারে জন্মগ্রহণ করেন। তার পিতা বোরহানুদ্দীন আহমদ সিদ্দিকী ভাই-বোনের মধ্যে তিনি জ্যেষ্ঠ ছিলেন। তার পূর্বপুরুষ বালিয়াদির জমিদারগণ মুসলিম বিশ্বের প্রথম খলিফা হযরত আবু বকর সিদ্দিকের  বংশধর।   শিক্ষা জীবন  বদরুদ্দীন আহমদ সিদ্দিকী গালিমপুর স্কুলে শিক্ষা জীবন শুরু করেন। তিনি ঢাকা কলেজ থেকে ১৯৩২ সালে আই.এ পাস করেন। তিনি স্নাতক করেন কলকাতা বিশ্ববিদ্যালয় থেকে এবং  আইন বিষয়ে ঢাকা বিশ্ববিদ্যালয় থেকে ডিগ্রি লাভ করেন এবং হোসেন শহীদ সোহরাওয়ার্দীর জুনিয়র হিসেবে আইন ব্যবসায় প্রবেশ করেন ১৯৩৭ সালে।    রাজনৈতিক ও কর্মজীবন  বদরুদ্দীন আহমদ সিদ্দিকী ১৯৩৫ সালে ছাত্রাবস্থাতেই নিখিল ভারত মুসলিম লীগে যোগ দেন। তিনি ১৯৪৬ সালে কলকাতা হাইকোর্টে অ্যাডভোকেট হিসেবে যোগদান করেন। তখন কলকাতায় হিন্দু-মুসলিম দাঙ্গা কমিশনের সাথে যুক্ত হন। ভারত বিভক্তির পর ১৯৪৭ সালে তিনি ঢাকা হাইকোর্টে আইন ব্যবসা শুরু করেন।  তিনি ১৯৫২ সাল থেকে ১৯৫৭ সাল পর্যন্ত অনেক বেসরকারি কোম্পানির ও  স্টেট ব্যাংক অব পাকিস্তানের আইন উপদেষ্টা হিসেবে কাজ করেন। তিনি পূর্ব-পাকিস্তানের অ্যাটর্নি জেনারেল পদে নিয়োগ লাভ করেন ১৯৫৭ সালে। ঢাকা হাইকোর্টের বিচারপতি হিসেবে তাকে নিয়োগ করা হয় মার্চ ১৯৬০ সালে। ১৬ নভেম্বর ১৯৬৭ সালে পূর্ব-পাকিস্তান হাইকোর্টের প্রধান বিচারপতি নিযুক্ত হন তিনি।  ১৯৭১ সালে স্বাধীনতা যুদ্ধে সরাসরি কোন ভূমিকা পালন করতে না পারলেও তিনি স্বাধীনতার পক্ষে ভূমিকা রাখেন।   তিনি মন্ত্রীর পদমর্যাদায় ১৯৮৬ সালে বাংলাদেশের রাষ্ট্রপতির উপদেষ্টা নিযুক্ত হন। তিনি রাষ্ট্রদূত হয়ে ১৯৮৬ থেকে ১৯৮৮ সালে নিউইয়র্কে জাতিসংঘে বাংলাদেশের স্থায়ী প্রতিনিধির পদ হিসেবে দায়িত্ব পালন করেন। ১৯৮৮ সালে অবসর গ্রহণ করেন।    মৃত্যু  বিচারপতি বি.এ সিদ্দিকী ৩ ডিসেম্বর ১৯৯১ সালে মৃত্যু বরণ করেন।   আরও দেখুন    কাজেমউদ্দীন আহমদ সিদ্দিকী  বলিয়াদী জমিদার বাড়ী   তথ্যসূত্র    বহিঃসংযোগ    বাংলাপিডিয়ায় –বদরুদ্দীন আহমদ সিদ্দিকী  বিষয়শ্রেণী:১৯১৫-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:বাংলাদেশী বিচারক বিষয়শ্রেণী:বাংলাদেশী রাজনীতিবিদ বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশী কূটনীতিবিদ বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা জেলার ব্যক্তি বিষয়শ্রেণী:জাতিসংঘে নিযুক্ত বাংলাদেশের স্থায়ী প্রতিনিধি বিষয়শ্রেণী:২০শ শতাব্দীর বাঙালি
thumb|right|300px| নিউটনের মহাকর্ষীয় বলের সমীকরণে মহাকর্ষীয় ধ্রুবক G। মহাকর্ষীয় ধ্রুবক (প্রতীক: G ) একটি প্রায়োগিক ভৌত ধ্রুবক যা জাগতিক বস্তুসমূহের মধ্যে মহাকর্ষীয় আকর্ষণ বলের পরিমাপে প্রয়োজন হয়। ইহা নিউটনের মহাকর্ষীয় সূত্র এবং আইনস্টাইনের সাধারণ আপেক্ষিকতাবাদের সূত্র থেকে পাওয়া যায়। মহাকর্ষীয় বলের সূত্র অনুসারে দুইটি বস্তুর মধ্যে আকর্ষণীয় বল(F) - উহাদের ভরের (m1 ও m2) সমানুপাতিক এবং উহাদের মধ্যকার দূরত্ব (r) বর্গের ব্যস্তানুপাতিক। গানিতিকভাবে,  এখানে, সমানুপাতিক ধ্রুবক G হল- মহাকর্ষীয় ধ্রুবক। মহাকর্ষীয় ধ্রুবকের মান নির্ণয় করা সম্ভবত বিজ্ঞানের ভৌত ধ্রুবকগুলোর মধ্যে সর্বাপেক্ষা কঠিন।. A lengthy, detailed review. See Figure 1 and Table 2 in particular. এসআই এককে, 2006 CODATA অনুসারে এর মান.  মি৩ কেজি-১ সেকেন্ড -২  নিউটন x মি২ / কেজি২, যার আদর্শ আপেক্ষিক অনিশ্চয়তা (standard relative uncertainty) ১০৪ রসায়ন-১ মধ্যে ১। 5g ভরের দুইটি বস্তুর এই 1 m দূরত্বে স্থাপন করলে আকর্ষণ বলে হবে G এর সমান ।   SI পদ্ধতিতে G এর একক  মহাকর্ষীয় বলের উপরিউক্ত সমীকরণ অনুসারে G এর মাত্রা । এসআই একক: মি৩কেজি−১সেকেন্ড−২ যা মানগত এবং মাত্রাগতভাবে  এর সমান। যেখানে,   = প্লাঙ্কের দৈ্ঘ্য ধ্রুবক  = প্লাঙ্কের ভর ধ্রুবক  = প্লাঙ্কের সময় ধ্রুবক বহু মাধ্যমিক স্কুলের পাঠ্যবইয়ে G এর মান দেওয়া আছে,  নিউটন/(মি x কেজি)২ সিজিএস পদ্ধতিতে, এর মান,  সেমি৩ গ্রাম-১ সেকেন্ড-২ জ্যোতিপদার্থ বিজ্ঞানে এর মান,  পারসেক -১(কিমি/ সেকেন্ড)২ এখানে,ভরের একক সৌরএকক (প্রতীক: )। অন্যান্য মৌলিক বলের তুলনায় মহাকর্ষীয় বল খুব দুর্বল। যেমন, ১ মিটার ব্যবধানে অবস্থিত একটি ইলেকট্রন ও একটি প্রোটনের মধ্যে মহাকর্ষীয় বল ১০−৬৭ নিউটন। পক্ষান্তরে, এদের মধ্যে তড়িৎচুম্বকীয় বল প্রায় ১০−২৮ নিউটন। যদিও উভয় বলের এই মান আমাদের দৈনন্দিন জীবনের অনুভূত বিভিন্ন বলের অপেক্ষায় অনেক দুর্বল; তবে, তড়িৎ-চুম্বকীয় বলের এই পরিমাপ মহাকর্ষীয় বলের অপেক্ষায় ১০৩৯ গুন বেশি যার তুলনা করা যায় সূর্যের সমস্ত ভরের সাথে ১ মাক্রোগ্রামের।   ইতিহাস  মহাকর্ষীয় ধ্রুবক নিউটনের মহাকর্ষীয় সূত্রে প্রকাশিত হলেও তার মৃত্যুর ৭১ বছর পর হের্নরী কেভেন্ডিস, G এর মান পরিমাপ করেন। তিনি জন্‌ মাইকেলের উদ্ভাবিত torsion balance যন্ত্রের মাধ্যমে পানির সাথে পৃথিবীর আপেক্ষিক ঘনত্ব পরিমাপের পরীক্ষণ করেন এবং মহাকর্ষীয় বলের সূত্রের প্রয়োগের মাধ্যমে G এর মান বের করেন ৬.৭৫৪ x ১০−১১ মি৩/কেজি/সে২।   তথ্যসূত্র   বিষয়শ্রেণী:পদার্থবিজ্ঞান বিষয়শ্রেণী:মহাকর্ষ বিষয়শ্রেণী:মৌলিক বল ধ্রুবক
হেমলতা গুপ্তা (২৫ জুন ১৯৪৩ - ১৩ মে ২০০৬) একজন ভারতীয় মেডিকেল ডাক্তার এবং লেডি হার্ডিঞ্জ মেডিকেল কলেজের মেডিসিন বিভাগের পরিচালক ও প্রধান ছিলেন। গুপ্তা লেডি হার্ডিঞ্জ মেডিকেল কলেজে ( দিল্লি বিশ্ববিদ্যালয় ) মেডিসিন অধ্যয়ন করেন, যেখানে তিনি পরে পরিচালক হন। ১৯৯৮ সালে ভারত সরকার চিকিৎসা বিজ্ঞানে অবদানের জন্য গুপ্তকে তৃতীয় সর্বোচ্চ বেসামরিক সম্মান পদ্মভূষণ প্রদান করে। তিনি অবিবাহিত ছিলেন এবং নয়াদিল্লিতে থাকতেন যখন ২০০৬ সালের ১৩ মে তার করোল বাগের বাড়িতে তাকে খুন করা হয়। বছরের পর বছর তদন্তের পর, গণমাধ্যমের দৃষ্টি আকর্ষণ করা মামলাটি অমীমাংসিত রয়ে গেছে।   চিকিৎসা অবদান  গুপ্তা ও তার সহকর্মীরা একটি ভারতীয় মেডিকেল জার্নালে থাইরয়েডের একটি বিরল ক্ষেত্রে যক্ষ্মা সম্পর্কে একটি গবেষণা প্রকাশ করেছিলেন। নিবন্ধটি রোগীর উপস্থাপনা, রোগ নির্ণয়ে ব্যবহৃত বিভিন্ন পরীক্ষা, মামলার ঐতিহাসিক আলোচনা এবং চিকিৎসা পদ্ধতি নিয়ে আলোচনা করেছে।   পদ্মভূষণ  প্রতি বছর প্রজাতন্ত্র দিবসে ভারতে পদ্ম পুরস্কার দেওয়া হয়, সাধারণত ১২০ জনের থেকে কম ব্যক্তিকে। পদ্ম পুরস্কারের ৩ টি শ্রেণী রয়েছে, সেবার মান বিশিষ্ট থেকে ব্যতিক্রমী উচ্চতর অর্ডার পর্যন্ত। পদ্মভূষণ দ্বিতীয় শ্রেণীতে রয়েছে, যা একজনের নির্দিষ্ট ক্ষেত্রে উচ্চমানের জনসাধারণের অর্জনকে স্বীকৃতি দেয়। শিল্প, সিভিল সার্ভিস, ক্রীড়া ও সাহিত্য সহ বিভিন্ন শাখায় পুরস্কার দেওয়া হয়। জনসাধারণ মনোনয়ন দিতে সক্ষম হয় এবং চূড়ান্ত সিদ্ধান্ত নিতে পদ্ম পুরস্কার কমিটি, প্রধানমন্ত্রী ও রাষ্ট্রপতি সহযোগিতা করে। পুরস্কার কমিটি আজীবন অর্জন, জনসেবা ও তাদের মনোনীতদের মধ্যে শ্রেষ্ঠত্বের সন্ধান করে। হেমলতা গুপ্তা ১৯৯৮ সালে মেডিকেল বিভাগে এই সম্মানজনক পুরস্কার অর্জন করেন, রাষ্ট্রপতির স্বাক্ষর ও একটি পদক সহ একটি সনদপত্র পান। হত্যা পুলিশ গুপ্তাকে তার প্রসাদ নগর অ্যাপার্টমেন্টে মৃত অবস্থায় দেখতে পায়, তার হাত দড়ি দিয়ে বাঁধা, তার মুখ, নাক ও চোখ সার্জিকাল মাক্স দিয়ে ঢাকা এবং গলা কাটা ছিল। প্রতিবেশীরা জানান, গুপ্তাকে তার হত্যার দিন সকাল সাড়ে ১০ টার ৩০ মিনিটের দিকে তার অ্যাপার্টমেন্টে ঢুকতে দেখেন এবং একই সময়ে ২ জন পুরুষ আগন্তুককে উপস্থিত থাকতে দেখেন। প্রায় এক ঘণ্টা পরে পুলিশ ঘটনাস্থলে পৌঁছায়। এই ঘটনাটি ডাকাতির সাথে জড়িত বলে মনে হয় না, কারণ তার গয়না ও তার অধিকাংশ সম্পদ খোয়া যায়নি এবং এই হত্যা কাণ্ডটি পুলিশ কর্তৃক অমীমাংসিত রয়ে গেছে।  তথ্যসূত্র  বিষয়শ্রেণী:ভারতে নারীর বিরুদ্ধে সহিংসতা বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০০৬-এ মৃত্যু বিষয়শ্রেণী:১৯৪৩-এ জন্ম বিষয়শ্রেণী:দিল্লি বিশ্ববিদ্যালয়ের শিক্ষক বিষয়শ্রেণী:২০০৬-এ ভারতে খুন বিষয়শ্রেণী:দিল্লিতে খুন হওয়া ব্যক্তি বিষয়শ্রেণী:দিল্লির নারী বিজ্ঞানী বিষয়শ্রেণী:দিল্লির চিকিৎসক বিষয়শ্রেণী:২০শ শতাব্দীর নারী চিকিৎসক বিষয়শ্রেণী:চিকিৎসায় পদ্মভূষণ প্রাপক বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:ভারতে খুন বিষয়শ্রেণী:২০শ শতাব্দীর ভারতীয় চিকিৎসক
ভারতের আসামের ১১৪টি আসনের আসাম বিধানসভা নির্বাচনের জন্য বিধানসভা নির্বাচন ৭ মার্চ ১৯৭২ তারিখে অনুষ্ঠিত হয়। ভারতীয় জাতীয় কংগ্রেস জনপ্রিয় ভোট এবং সংখ্যাগরিষ্ঠ আসন জিতে নেয় এবং শরৎচন্দ্র সিংহকে আসামের মুখ্যমন্ত্রী হিসেবে পুনরায় নিযুক্ত করা হয়। ভারতের সীমানা নির্ধারণ কমিশনের সুপারিশ অনুসারে নির্বাচনী এলাকার সংখ্যা ১২৬ নির্ধারণ করা হয়েছিল।  ফলাফল   তথ্যসূত্র   বিষয়শ্রেণী:আসাম বিধানসভা নির্বাচন বিষয়শ্রেণী:১৯৭২-এ ভারতে রাজ্য বিধানসভা নির্বাচন
কাব্যে যে ছন্দে চরণদ্বয়ের অন্ত্যবর্ণের মিল থাকে না, তাকে অমিত্রাক্ষর ছন্দ বলে। অমিত্রাক্ষর ছন্দ বাংলা কাব্যের একটি বিশেষ ছন্দরূপ যা ঊনবিংশ শতাব্দীর শেষভাগে মাইকেল মধুসূদন দত্ত প্রবর্তন করেন। ১৮৬০ সালে প্রকাশিত পদ্মাবতী নাটকের ২য় অঙ্কের ২য় গর্ভাঙ্কে মধুসূদন সর্বপ্রথম অমিত্রাক্ষর ছন্দ প্রয়োগ করেন।অমিত্রাক্ষর ছন্দ ও মাইকেল মধুসূদন দত্ত   ছন্দ  চরণান্তিক মিল বাংলা পদ্যের অন্যতম বৈশিষ্ট্য; কিন্তু অমিত্রাক্ষর ছন্দে চরণান্তিক মিল থাকে না। এছাড়া অমিত্রাক্ষর ছন্দে রচিত কবিতার প্রতিটি পঙক্তিতে চৌদ্দটি অক্ষর থাকা আবশ্যিক । কবি মাইকেল মধুসূদন দত্ত অমিত্রাক্ষর ছন্দে প্রথম যে কাব্যটি রচনা করেন তা হলো তিলোত্তমাসম্ভব কাব্য; এটি ১৮৬০ সালে প্রথম প্রকাশিত হয়। অতঃপর তিনি অমিত্রাক্ষর ছন্দে মেঘনাদবধ কাব্য রচনা করেন যা ১৮৬১ সালে গ্রন্থাকারে প্রকাশিত হয়। মেঘনাদবধ কাব্যের ষষ্ঠ সর্গের অংশ বিশেষ যা “বিভীষণের প্রতি মেঘনাদ” বা “মেঘনাদ ও বিভীষণ” নামে পরিচিত তা নিম্নরূপ। এ থেকে অমিত্রাক্ষর ছন্দের স্বরূপ বোঝা যায়:   আরও দেখুন   মেঘনাদবধ কাব্য  মাইকেল মধুসূদন দত্ত  কবিতা   তথ্যসূত্র   বিষয়শ্রেণী:বাংলা কাব্য বিষয়শ্রেণী:কবিতার ছন্দ বিষয়শ্রেণী:ছন্দ বিষয়শ্রেণী:মাইকেল মধুসূদন দত্ত বিষয়শ্রেণী:কাব্যরূপ
একেই বলে শুটিং বাঙালি চলচ্চিত্র পরিচালক এবং সাহিত্যিক সত্যজিৎ রায় রচিত একটি নন-ফিকশন গ্রন্থ। চলচ্চিত্র বিষয়ক বইটি ১৯৭৯ সালে প্রকাশিত হয়। বইটিতে তিনি ছবির শুটিং করতে গিয়ে যেসব মজার ঘটনার সম্মুখীন হয়েছেন বা মনে রাখার মত অভিজ্ঞতা অর্জন করেছেন সেগুলোর কথা তুলে ধরেছেন। বইটিতে শুটিংয়ের সময়কার বেশ কিছু স্থিরচিত্রও সংযোজিত আছে।   তথ্যসূত্র   বিষয়শ্রেণী:সত্যজিৎ রায় বিষয়শ্রেণী:চলচ্চিত্র সম্পর্কে বই
হাবিবুর রহমান সোহাগ একজন বাংলাদেশী পেশাদার ফুটবল খেলোয়াড়। তিনি সর্বশেষ বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব শেখ রাসেল এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।  তিনি ২০২১ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন হাবিবুর রহমান সোহাগ ১৯৯৩ সালের ১লা জানুয়ারি তারিখে বাংলাদেশের নড়াইলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২১ সালের ২৭শে মার্চ তারিখে, মাত্র ২৮ বছর ২ মাস ২৭ দিন বয়সে, সোহাগ নেপালের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৫৭তম মিনিটে মধ্যমাঠের খেলোয়াড় জামাল ভূইয়ার বদলি খেলোয়াড় হিসেবে তিনি মাঠে প্রবেশ করেন; ম্যাচে তিনি ২০ নম্বর জার্সি পরিধান করে একজন কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি ০–০ গোলে ড্র হয়েছিল।  পরিসংখ্যান আন্তর্জাতিক   দল  সাল  ম্যাচ  গোল বাংলাদেশ  ২০২১  ১  ০ সর্বমোট  ১  ০  তথ্যসূত্র  বহিঃসংযোগ              বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:আরামবাগ ক্রীড়া সংঘের ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:শেখ রাসেল ক্রীড়া চক্রের ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:নড়াইল জেলার ব্যক্তি বিষয়শ্রেণী:খুলনা বিভাগের ক্রীড়াবিদ বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
কনকা গ্রুপ কোং., লিমিটেড () একটি চীনা ইলেকট্রনিক পণ্য প্রস্তুতকারী যার সদরদপ্তর শেনচেন, [[কুয়াংতুংয়ে অবস্থিত এবং শেনচেন স্টক এক্সচেঞ্জে তালিকাভূক্ত।   ইতিহাস  এটি ১৯৮০ সালে শেনচেন কনকা ইলেক্ট্রনিক গ্রুপ কোম্পানি লিমিটেড হিসেবে প্রতিষ্ঠিত হয় এবং ১৯৯৫ সালে এর নাম কনকা গ্রুপ কোম্পানি লিমিটেডে পরিবর্তন করে।  কোম্পানিটি ইলেকট্রনিক প্রস্তুতকারী যার সদরদপ্তর চীনের শেনচেনে অবস্থিত ও কুয়াংতুং, চীনে তাদের আরও কিছু ম্যানুফেকচারিং ফ্যাসিলিটি রয়েছে। কোম্পানিটি তাদের পণ্যসমূহ দেশীয় বাজার ও বাইরের বাজারেও বিক্রি করে।  মার্চ ২০১৮ মোতাবেক কোম্পানিটির চারটি প্রধান সাবসিডিয়ারি ছিলো।   প্রাথমিক পণ্য গ্রুপ   টেলিভিশন  ডিজিটাল সাইনেজ এলসিডি/এলইডি  রেফ্রিজারেটর ও রান্নাঘরের অন্যান্য জিনিসপত্র   তথ্যসূত্র   বিষয়শ্রেণী:চীনা ব্র‍্যান্ড বিষয়শ্রেণী:ব্যবসা প্রতিষ্ঠান বিষয়শ্রেণী:প্রযুক্তি কোম্পানি বিষয়শ্রেণী:ভোক্তা ইলেকট্রনীয় দ্রব্য বিষয়শ্রেণী:চীনের ইলেকট্রনিক্স কোম্পানি বিষয়শ্রেণী:প্রদর্শন প্রযুক্তি কোম্পানি বিষয়শ্রেণী:শেনচেন ভিত্তিক প্রস্তুতকারক কোম্পানি বিষয়শ্রেণী:চীনা মার্কা বিষয়শ্রেণী:শেনচেন স্টক এক্সচেঞ্জে তালিকাভুক্ত কোম্পানি
ভ্যানিলা চকোলেট হলো রোমানীয় সঙ্গীত শিল্পী আলেক্সান্দ্রা স্তান-এর দ্বিতীয় অ্যালবাম আনলকড-এর একটি গান। এই গানটি চুড়ান্তভাবে ডিজিটাল ডাউনলোড ফরম্যাট হিসেবে ২৪ ডিসেম্বর ২০১৪ তৈরি করা হয়। এটি আনলকড অ্যালবামের চতুর্থ গান। ভ্যানিলা চকোলেট গানটি পাঁচ জন সঙ্গীত লেখক লিখেছেন যাদের মধ্য আলেক্সান্দ্রা স্তানও একজন।   রচনা ও ইতিহাস  ভ্যানিলা চকোলেট গানটি পাঁচজন সঙ্গীত লেখক লিখেছেন যা রোমানীয়ার ফোনোগ্রাম স্টুডিওসে ধারণ করা হয়।আলেক্সান্দ্রা স্তান একটি সেলফি ভিডিও বের করেছেন তার গান ভ্যানিলা চকোলেট-এর জন্য এই গানের একটি ভিডিও যা পরবর্তিতে প্রতিষ্ঠানিক ভিডিও হিসেবে প্রকাশ করা হয় তা ১৮ ডিসেম্বর ২০১৪ আলেক্সান্দ্রা স্তানের ইউটিউব চ্যানেলে আপলোড করা হয়।আলেক্সান্দ্রা স্তান- ভ্যানিলা চকোলেট (প্রতিষ্ঠানিক ভিডিও)   আরও দেখুন   গিভ মি ইওর এভরিথিং (গান)  চেরি পপ (গান)  উই ওয়ানা (গান)   তথ্যসূত্র   বিষয়শ্রেণী:রোমানীয় গান বিষয়শ্রেণী:২০১৪-এর গান
কুচেরা () ভারতের রাজস্থান রাজ্যের নাগৌর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০১ মিটার (৯৮৭ ফুট)।   জনসংখ্যার উপাত্ত  ভারতের ২০০১ সালের আদম শুমারি অনুসারে কুচেরা শহরের জনসংখ্যা হল ১৯,৫৬৩ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫০%। পুরুষদের মধ্যে সাক্ষরতার হার ৬৫% এবং নারীদের মধ্যে এই হার ৩২%। সারা ভারতের সাক্ষরতার হার ৫৯.৫%, তার চাইতে কুচেরা এর সাক্ষরতার হার কম।  এই শহরের জনসংখ্যার ২৫% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা